text: Storke elsker Tyskland
  14 april 2013 kl. 11.01
  Det nærmest vrimler med storke i Slesvig Holsten. Det vækker glæde i Danmark.
  Storkebestanden syd for grænsen er voksende. Ikke mindst i storkebyen Hitzhusen i Slesvig Holsten. Her har flere danske storkepar slået sig ned.
  Alligevel vækker den voksende storkebestand i Tyskland glæde i Danmark.
  - Vi er naturligvis altid kede af det, når vi mister storke til udlandet, da vi ikke har mange at give af. På den anden side er det skønt, når storkene overlever de første år og trods alt bliver ynglefugle. Og så glæder vi os over, at storken er i stadig fremgang i Tyskland, hvilket Danmark trods alt profiterer af, siger Jess Frederiksen fra Storkene.dk.
  De seneste dage er set storke i Syd- og Sønderjylland, lyder det fra Storkene.dk.
  I Smedager ved Tinglev venter en storkehan på en mage. Men det er ikke sikkert, han sidder i held.
  Sidste år var der kun to par ynglende storke i Danmark.
  